CELEX: 62016TN0319
Language: ro
Date: 2016-06-24 00:00:00
Title: Cauza T-319/16: Acțiune introdusă la 24 iunie 2016 – BASF Antwerpen/Comisia

22.8.2016   
            
            
               RO
            
            
               Jurnalul Oficial al Uniunii Europene
            
            
               C 305/43
            
         Acțiune introdusă la 24 iunie 2016 – BASF Antwerpen/Comisia
   (Cauza T-319/16)
   (2016/C 305/58)
   Limba de procedură: engleza
   
      Părțile
   
   
      Reclamantă: BASF Antwerpen NV (Antwerpen, Belgia) (reprezentanți: H. Gilliams și J. Bocken, avocați)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea Deciziei Comisiei din 11 ianuarie 2016 privind schema de ajutor de stat pentru exceptarea de la dispozițiile referitoare la profitul excedentar SA.37667 (2015/C) (ex 2015/NN) pusă în aplicare de Belgia;
            
         
               —
            
            
               cu titlu subsidiar, anularea articolelor 2-4 din decizie;
            
         
               —
            
            
               în orice caz, anularea articolelor 2-4 din decizia respectivă, în măsura în care aceste articole impun (a) recuperarea de la alte entități decât cele cărora pentru care s-a emis o „decizie fiscală privind profitul în exces”, astfel cum este definită în decizie și (b) recuperarea unei sume egale cu economiile fiscale ale beneficiarului, fără a permite Belgiei să ia în considerare o ajustare ascendentă efectuată de o altă administrație fiscală;
            
         
               —
            
            
               obligarea Comisiei la plata cheltuielilor de judecată aferente procedurii.
            
         
      Motivele și principalele argumente
   
   În susținerea acțiunii, reclamanta invocă patru motive.
   
               1.
            
            
               Primul motiv, întemeiat pe o eroare vădită de apreciere, pe un abuz de putere și pe lipsa motivării, în măsura în care Decizia Comisiei din 11 ianuarie 2016 privind schema de ajutor de stat pentru exceptarea de la dispozițiile referitoare la profitul excedentar SA.37667 (2015/C) (ex 2015/NN) pusă în aplicare de Belgia pretinde existența unei scheme de ajutoare.
            
         
               2.
            
            
               Al doilea motiv, întemeiat pe încălcarea articolului 107 TFUE, pe încălcarea obligației de motivare și pe o eroare vădită de apreciere, în măsura în care decizia atacată califică schema invocată drept o măsură selectivă.
            
         
               3.
            
            
               Al treilea motiv, întemeiat pe încălcarea articolului 107 TFUE și pe o eroare vădită de apreciere, în măsura în care decizia atacată susține că schema invocată procură un avantaj.
            
         
               4.
            
            
               Al patrulea motiv, întemeiat pe încălcarea articolului 107 TFUE, pe încălcarea principiului încrederii legitime, pe o eroare vădită de apreciere, pe un abuz de putere și pe lipsa motivării, în măsura în care decizia atacată obligă Belgia să recupereze ajutoarele.